ΚΑΝΟΝΙΣΜΟΣ (ΕΚ) αριθ. 787/94 ΤΟΥ ΣΥΜΒΟΥΛΙΟΥ της 29ης Μαρτίου 1994 για τη λήψη μέτρων υπέρ των παραγωγών που επλήγησαν από την ξηρασία το 1992/93 στην Πορτογαλία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, στη διάρκεια της περιόδου από το φθινόπωρο 1991 έως την άνοιξη 1992, η Πορτογαλία επλήγη από μια σημαντική ξηρασία η οποία επέφερε, αφενός, την απώλεια του συνόλου σχεδόν της συγκομιδής σιτηρών σε ορισμένες περιφέρειες και, αφετέρου, ιδιαίτερα υψηλές πρόσθετες για τη διατροφή των βοοειδών, αιγοπροβάτων και ιπποειδών σε ορισμένες περιφέρειες- ότι, για να αντισταθμιστεί η απώλεια εισοδημάτων που προέκυψε από την ξηρασία για τους εν λόγω παραγωγούς, προβλέφθηκαν καθεστώτα ειδικής ενίσχυσης-

ότι η ξηρασία συνεχίστηκε έως την άνοιξη του 1993 σε ορισμένες περιφέρειες με τις ίδιες οικονομικές συνέπειες για τους παραγωγούς σιτηρών και τους κτηνοτρόφους- ότι θα πρέπει, επομένως, να ληφθούν μέτρα ειδικής ενίσχυσης ανάλογα με εκείνα που ελήφθησαν βάσει του κανονισμού (ΕΟΚ) αριθ. 3311/92 του Συμβουλίου της 9ης Νοεμβρίου 1992 σχετικά με ειδικά μέτρα υπέρ των παραγωγών που επλήγησαν από την ξηρασία κατά το 1991/92 στην Πορτογαλία (3)-

ότι οι οικονομικές συνέπειες της ξηρασίας ενδέχεται να καθυστερήσουν τη διαδικασία ένταξης του γεωργικού τομέα της Πορτογαλίας στις κοινές οργανώσεις αγοράς- ότι, προκειμένου να υποστηριχθεί η προσπάθεια της Πορτογαλίας να αντιμετωπίσει τις δυσκολίες που προέκυψαν, θα πρέπει να προβλεφθεί η συμετοχή του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, στην χρηματοδότηση των εν λόγω ενισχύσεων, εντός των ορίων των πιστώσεων που είναι εγγεγραμμένες στο γενικό προϋπολογισμό των Ευρωπαϊκών Κοινοτήτων για τη χρηματοδότηση των μέτρων που προβλέπονται από τον κανονισμό (ΕΟΚ) αριθ. 3311/92 και μεταφέρονται για το σκοπό αυτό από το οικονομικό έτος 1993 στο οικονομικό έτος 1994-

ότι θα πρέπει, άλλωστε, να συνεχίσει να επιτρέπεται στην Πορτογαλική Δημοκρατία να χορηγεί ενίσχυση από τον εθνικό προϋπολογισμό, στους κατόχους ίππων που βρίσκονται στις περιφέρειες οι οποίες επλήγησαν περισσότερο από την ξηρασία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

ΤΙΤΛΟΣ Ι Μέτρα υπέρ των παραγωγών σιτηρών

Άρθρο 1

1. Επιτρέπεται στην Πορτογαλική Δημοκρατία να χορηγήσει ειδική ενίσχυση στους παραγωγούς μαλακού σίτου, κριθής, σίκαλης και τριτικάλ οι οποίοι εθίγησαν ιδιαίτερα από την ξηρασία που έπληξε την Πορτογαλία κατά την περίοδο από το φθινόπωρο 1992 έως την άνοιξη 1993 στις περιοχές που αναφέρονται στο παράρτημα Ι.

2. Θεωρείται ότι υπέστησαν ιδιαίτερα μεγάλη ζημία οι παραγωγοί σιτηρών η συγκομιδή των οποίων κατά το 1993 ήταν, κατά μέσο όρο, ανά εκτάριο της εκμετάλλευσής τους μικρότερη από 1 000 χιλιόγραμμα μαλακού σίτου, 850 χιλιόγραμμα κριθής και τριτικάλ και 650 χιλιόγραμμα σίκαλης.

Άρθρο 2

Δικαιούνται της ενίσχυσης οι παραγωγοί οι οποίοι υπέβαλαν δήλωση καλλιεργειών στο πλαίσιο του καθεστώτος ειδικής ενίσχυσης, η οποία προβλέπεται από τον κανονισμό (ΕΟΚ) αριθ. 3653/90 του Συμβουλίου της 11ης Δεκεμβρίου 1990 περί των μεταβατικών διατάξεων για την κοινή οργάνωση αγοράς σιτηρών και ρυζιού στην Πορτογαλία (4), καθώς και, σε δεόντως αιτιολογημένες περιπτώσεις, οι υπόλοιποι παραγωγοί εφόσον μπορούν να αποδείξουν ότι υπέστη ζημία η καλλιέργεια σιτηρών τους.

Άρθρο 3

1. Το μέγιστο ποσό της ενίσχυσης είναι ίσο προς:

- 215 Ecu ανά εκτάριο, για τους παραγωγούς με μηδενική παραγωγή σιτηρών από τις εκτάσεις που περιλαμβάνονται στη δήλωση καλλιεργειών η οποία αναφέρεται στο άρθρο 2,

- 170 Ecu ανά εκτάριο, για τους υπόλοιπους παραγωγούς.

2. Τα ποσά που αναφέρονται στην παράγραφο 1 μειώνονται κατά τις αντισταθμιστικές πληρωμές που χορηγούνται δυνάμει του κανονισμού (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (5).

Άρθρο 4

Οι λεπτομέρειες εφαρμογής του παρόντος τίτλου και ιδίως εκείνες που αφορούν τους ελέγχους θεσπίζονται, ενδεχομένως, σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγορών στον τομέα των σιτηρών (6).

ΤΙΤΛΟΣ ΙΙ Μέτρα υπέρ των κτηνοτρόφων

Άρθρο 5

Επιτρέπεται στην Πορτογαλική Δημοκρατία να χορηγήσει ειδική ενίσχυση στους παραγωγούς που έχουν στην κατοχή τους θηλάζουσες αγελάδες, αγελάδες γαλακτοπαραγωγής, προβατίνες ή αίγες ευρισκόμενες στις περιφέρειες που επλήγησαν από την ξηρασία η οποία έπληξε την Πορτογαλία, κατά την περίοδο από το φθινόπωρο 1992 έως την άνοιξη 1993 και που διετήρησαν το κοπάδι έως τις 31 Δεκεμβρίου 1993 τουλάχιστον.

Για τους σκοπούς του παρόντος κανονισμού:

- οι περιφέρειες οι οποίες επλήγησαν ιδιαίτερα απαριθμούνται στο παράρτημα ΙΙ,

- οι περιφέρειες οι οποίες επλήγησαν σοβαρά απαριθμούνται στο παράρτημα ΙΙΙ.

Άρθρο 6

Σε περίπτωση εφαρμογής του άρθρου 5, δύναται να χορηγηθεί ενίσχυση στους παραγωγούς οι οποίοι έχουν στην κατοχή τους θηλάζουσες αγελάδες και στους οποίους χορηγήθηκε για το 1992 η πριμοδότηση για τη διατήρηση του πληθυσμού των θηλαζουσών αγελάδων η οποία θεσπίστηκε με τον κανονισμό (ΕΟΚ) αριθ. 2066/92 (7). Όταν ο αριθμός των ευρισκομένων στην κατοχή τους θηλαζουσών αγελάδων την 1η Σεπτεμβρίου 1993:

- είναι ίσος προς τον αριθμό για τον οποίο η πριμοδότηση για το 1992, η ενίσχυση δύναται να χορηγηθεί, κατ' ανώτατο όριο, γι' αυτόν τον αριθμό ζώων,

- είναι μικρότερος από τον αριθμό ζώων για τον οποίο χορηγήθηκε πριμοδότηση για το 1992, λαμβάνεται υπόψη αυτός ο μικρότερος αριθμός,

- είναι μεγαλύτερος από τον αριθμό ζώων για τα οποία χορηγήθηκε πριμοδότηση για το 1992, λαμβάνεται υόψη αυτός ο μεγαλύτερος αριθμός, υπό τον όρο ότι τα ζώα ευρίσκονταν ήδη στην κατοχή του παραγωγού την 1η Ιανουαρίου 1993 και με την επιφύλαξη του ενδεδειγμένου ελέγχου από τις αρμόδιες αρχές.

Ενίσχυση δύναται επίσης να χορηγηθεί στους παραγωγούς που έχουν στην κατοχή τους θηλάζουσες αγελάδες και αναφέρονται στο άρθρο 5, στους οποίους δεν χορηγήθηκε η πριμοδότηση για τη διατήρηση του πληθυσμού των θηλαζουσών αγελάδων για το 1992, οι οποίοι μπορούν να αποδείξουν ικανοποιητικά στις αρμόδιες αρχές ότι είχαν πράγματι στην κατοχή τους θηλάζουσες αγελάδες, επιλέξιμες δυνάμει του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (8), κατά την περίοδο από 1ης Ιανουαρίου έως 1ης Σεπτεμβρίου 1993 τουλάχιστον. Η ενίσχυση δύναται να χορηγηθεί, κατ' ανώτατο όριο, γι' αυτόν τον αριθμό θηλαζουσών αγελάδων.

Άρθρο 7

Σε περίπτωση εφαρμογής του άρθρου 5, δύναται αν χορηγηθεί ενίσχυση στους παραγωγούς οι οποίοι παραδίδουν ή πωλούν άμεσα γάλα ή γαλακτοκομικά προϊόντα και των οποίων η ατομική ποσότητα αναφοράς, που αναφέρεται στο άρθρο 5γ του κανονισμού (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (9) είναι μικρότερη από ή ίση προς 120 000 χιλιόγραμμα.

Η ενίσχυση χορηγείται μόνο στους παραγωγούς που βρίσκονται στις περιφέρειες που επλήγησαν ιδιαίτερα και οι οποίες αναφέρονται στο άρθρο 5 δεύτερο εδάφιο πρώτη περίπτωση και οι οποίοι μπορούν να αποδείξουν ικανοποιητικά στις αρμόδιες αρχές ότι είχαν πράγματι στην κατοχή τους αγελάδες γαλακτοπαραγωγής, κατά την περίοδο από 1ης Ιανουαρίου έως 1η Σεπτεμβρίου 1993 τουλάχιστον. Η ενίσχυση δύναται να χορηγηθεί, κατ' ανώτατο όριο, γι' αυτόν τον αριθμό αγελάδων γαλακτοπαραγωγής.

Σε κάθε περίπτωση, ο αριθμός αγελάδων γαλακτοπαραγωγής ο οποίος λαμβάνεται υπόψη κατά τον υπολογισμό της ενίσχυσης δεν δύναται να υπερβεί ούτε τον αριθμό των 174 αγελάδων γαλακτοπαραγωγής ανά παραγωγό ούτε το σύνολο των αγελάδων γαλακτοπαραγωγής στον οποίο χορηγήθηκε ενίσχυση σύμφωνα με τον κανονισμό (ΕΟΚ) αριθ. 3311/92.

Άρθρο 8

Σε περίπτωση εφαρμογής του άρθρου 5, δύναται να χορηγηθεί ενίσχυση στους παραγωγούς που έχουν στην κατοχή τους προβατίνες ή αίγες και στους οποίους χορηγήθηκε η πριμοδότηση που αναφέρεται στο άρθρο 5 του κανονισμού (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση των αγορών στον τομέα του προβείου και αιγείου κρέατος (10) για την περίοδο εμπορίας 1993. Η ενίσχυση δύναται να χορηγηθεί, κατ' ανώτατο όριο, για τον αριθμό επιλεξίμων αιγών και προβατίνων, με την επιφύλαξη του ενδεδειγμένου ελέγχου από τις αρμόδιες αρχές.

Άρθρο 9

1. Το ποσόν της ενίσχυσης δεν δύναται να υπερβεί:

α) για τις περιφέρειες που επλήγησαν ιδιαίτερα, το ποσόν των 145 Ecu ανά θηλάζουσα αγελάδα, των 14,5 Ecu ανά προβατίνα ή ανά αίγα και των 75 Ecu ανά αγελάδα γαλακτοπαραγωγής-

β) για τις περιφέρειες που επλήγησαν σοβαρά, το ποσόν των 60 Ecu ανά θηλάζουσα αγελάδα, και 6 Ecu ανά προβατίνα ή αίγα.

2. Εάν τα ζώα δεν ήσαν παρόντα καθόλη την περίοδο από 1ης Ιανουαρίου έως 1ης Μαΐου 1993, στις περιφέρειες που αναφέρονται στο άρθρο 5, τα ανώτατα ποσά που αναφέρονται στην παράγραφο 1 του παρόντος άρθρου πρέπει να μειωθούν pro rata της περιόδου παρουσίας των ζώων.

Άρθρο 10

Η Επιτροπή δύναται, εάν χρειαστεί, να προσδιορίσει τις λεπτομέρειες εφαρμογής του παρόντος τίτλου με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 στην περίπτωση θηλαζουσών αγελάδων, στο άρθρο 30 του κανονισμού (ΕΟΚ) αριθ. 804/68 στην περίπτωση αγελάδων γαλακτοπαραγωγής ή στο άρθρο 30 του κανονισμού (ΕΟΚ) αριθ. 3013/89 στην περίπτωση των προβατίνων ή των αιγών.

ΤΙΤΛΟΣ ΙΙΙ Άλλες διατάξεις

Άρθρο 11

Ως συμπλήρωμα της ειδικής ενίσχυσης "ξηρασία" επιτρέπεται στην Πορτογαλική Δημοκρατία να χορηγήσει, στις περιφέρειες οι οποίες επλήγησαν ιδιαίτερα, ενίσχυση από τον εθνικό προϋπολογισμό η οποία δεν υπερβαίνει το ποσό των 110 Ecu ανά φοράδα αναπαραγωγής ηλικίας μεγαλύτερης των δώδεκα μηνών.

Άρθρο 12

1. Τα ποσά που αναφέρονται στον παρόντα κανονισμό μετατρέπονται με βάση τη γεωργική ισοτιμία μετατροπής που ισχύει την 1η Ιουλίου 1993.

2. Η Κοινότητα συμμετέχει στη χρηματοδότηση των ενισχύσεων που αναφέρονται στους τίτλους Ι και ΙΙ εντός των πιστώσεων που εγκρίθηκαν από την αρμόδια για τον προϋπολογισμό αρχή για τη χρηματοδότηση των μέτρων που προβλέπονται στον κανονισμό (ΕΟΚ) αριθ. 3311/92 και μεταφέρονται στο οικονομικό έτος 1994 για το σκοπό αυτό. Οι ενισχύσεις αυτές θεωρούνται ως παρέμβαση δυνάμει του άρθρου 1 παράγραφος 2 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (11).

Άρθρο 13

Η Πορτογαλική Δημοκρατία λαμβάνει τα απαραίτητα μέτρα για να διασφαλίσει ότι οι ενισχύσεις που αναφέρονται στον παρόντα κανονισμό χορηγούνται σε όσους τις δικαιούνται. Τα μέτρα αύτά περιλαμβάνουν ιδίως τις δέουσες κυρώσεις σε περίπτωση υποβολής αιτήσεως για ενίσχυση στην οποία αναφέρονται, εκ προθέσεως ή εκ βαρείας αμέλειας, ανακριβή στοιχεία.

Η Πορτογαλική Δημοκρατία ενημερώνει την Επιτροπή για τα μέτρα που λαμβάνει κατ' εφαρμογήν του παρόντος άρθρου.

Άρθρο 14

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαρτίου 1994.

Για το Συμβούλιο

Ο Πρόεδρος

Γ. ΜΩΡΑΪΤΗΣ

(1) ΕΕ αριθ. C 81 της 18. 3. 1994, σ. 4.

(2) Γνώμη που διατυπώθηκε στις 11 Μαρτίου 1994 (δεν δημοσιεύθηκε ακόμα στην Επίσημη Εφημερίδα).

(3) ΕΕ αριθ. L 332 της 18. 11. 1992, σ. 1.

(4) ΕΕ αριθ. L 362 της 27. 12. 1990, σ. 28. Κανονισμός όπως τροποποιήθηκε από τον κανονισμό (ΕΟΚ) αριθ. 738/93 (ΕΕ αριθ. L 77 της 31. 3. 1993, σ. 1).

(5) ΕΕ αριθ. L 181 της 1. 7. 1992, σ. 12. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 232/94 (ΕΕ αριθ. L 30 της 3. 2. 1994, σ. 7).

(6) ΕΕ αριθ. L 181 της 1. 7. 1992, σ. 21. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2193/93 (ΕΕ αριθ. L 196 της 5. 8. 1993, σ. 22).

(7) ΕΕ αριθ. L 215 της 30. 7. 1992, σ. 49.

(8) ΕΕ αριθ. L 148 της 28. 6. 1968, σ. 24. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3611/93 (ΕΕ αριθ. L 328 της 29. 12. 1993, σ. 7).

(9) ΕΕ αριθ. L 148 της 28. 6. 1968, σ. 13. Κανονισμός όπως τροποποιήθηκε τελευταία από τον κανονισμό (ΕΚ) αριθ. 230/94 (ΕΕ αριθ. L 30 της 3. 2. 1994, σ. 1).

(10) ΕΕ αριθ. L 289 της 7. 10. 1989, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 233/94 (ΕΕ αριθ. L 30 της 3. 2. 1994, σ. 9).

(11) ΕΕ αριθ. L 94 της 28. 4. 1970, σ. 13. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2048/88 (ΕΕ αριθ. L 185 της 15. 7. 1988, σ. 1).

ΠΑΡΑΡΤΗΜΑ Ι

Περιφέρειες που αναφέρονται στο άρθρο 1 "" ID="1">- Barrancos"> ID="1">- Moura"> ID="1">- Serpa"> ID="1">- Alandroal"> ID="1">- Mourao"> ID="1">- Arronches"> ID="1">- Campo Maior"> ID="1">- Elvas"> ID="1">- Vidigueira> ID="2">- Pedrogao"> ID="1">- Reguengos> ID="2">- S. Pedro do Corval"> ID="2">- Monsaraz"> ID="2">- S. Marcos do Campo"> ID="2">- Campinho"> ID="1">- Monforte> ID="2">- Santo Aleixo">

ΠΑΡΑΡΤΗΜΑ ΙΙ

Περιφέρειες που επλήγησαν ιδιαίτερα από τη ξηρασία, που αναφέρονται στο άρθρο 5 δεύτερο εδάφιο πρώτη περίπτωση Περιφέρεια Alentejo

- Αγροτική ζώνη (1)(): 61

- Concelho de Mourao

(1)() Σύμφωνα με το νομοθετικό διάταγμα (Decreto-Lei) 46/89 της 15. 2. 1989.

ΠΑΡΑΡΤΗΜΑ ΙΙΙ

Περιφέρειες που επλήγησαν σοβαρά από την ξηρασία, που αναφέρονται στο άρθρο 5 δεύτερο εδάφιο δεύτερη περίπτωση Περιφέρεια Tras-os-Montes

- Αγροτικές ζώνες: 12, 13, 20 (εξαιρουμένης της S. Joao de Pesqueira) και 21 (εξαιρουμένης της Carrazeda de Ansiaes)

- Concelho de Macedo de Cavaleiros

Περιφέρεια Beira Interior: όλη η περιφέρεια

Περιφέρεια Beira Litoral

- Αγροτικές ζώνες: 27, 28, 29, 30 και 31

Περιφέρεια Ribatejo και Oeste

- Αγροτικές ζώνες: 47, 48, 49 και 50

- Concelhos de: Santarem, Cartaxo και Montijo

Περιφέρεια Alentejo: όλη η περιφέρεια (εξαιρουμένης της αγροτικής ζώνης agraire 61 και Mourao)

Περιφέρεια Algarve: όλη η περιφέρεια